b'\n_START_ARTICLE_\nVilim Adelin\n_START_SECTION_\n\xc5\xbdivotopis\n_START_PARAGRAPH_\nBio je sinom i nasljednicom kralja Engleske i vojvode Normana Henrika I. i Matilde \xc5\xa0kotske. Po o\xc4\x8devoj strani obitelji, djed mu je bio Vilim Osvaja\xc4\x8d i baka Matilda Flandrijska, a po maj\xc4\x8dinoj strani obitelji mu je djed bio Malkolm III. \xc5\xa0kotski i baka sveta Margareta \xc5\xa0kotska, \xc4\x8diji je otac bio Edvard Izgnanik (\xc3\x86theling), a djed Edmund II. \xc5\xbdeljeznoboki. Stoga je Henrik dogovorio brak radi umirivanja svojih anglo-saskih podlo\xc5\xbenika: sveta Margareta \xc5\xa0kotska bila je unukom anglo-saskog kralja Edmunda II. \xc5\xbdeljeznobokom i prane\xc4\x87akinjom Edvarda III. Ispovjednika. Time bi taj brak predstavljao uniju izme\xc4\x91u novih normanskih vladara Engleske i stare anglo-saske dinastije. Henrikove su nade za nasljedstvom bile na Vilimu, koji je prema Henriku Huntingdonskom bio "tako razma\xc5\xbeenim kraljevi\xc4\x87em", da je izgledalo da je bio "predodre\xc4\x91enim biti hrana ognju"._NEWLINE_Vilim Adelin i njegova starija sestra Matilda bili su jedina zakonita djeca kralja Henrika koja su do\xc5\xbeivjela punoljetnost. Stradao je u brodolomu Bijelog broda 1120. \xc5\xa1to je stavilo njegovu sestru na mjesto jedine nasljednice po o\xc4\x8dinskoj liniji koja je i\xc5\xa1la od njenog djeda Vilima Osvaja\xc4\x8da.\n_START_SECTION_\nVojvoda Normana\n_START_PARAGRAPH_\nZa vrijeme Henrika I. Vilim je formalno postao vojvodom Normandije. Naslov je vi\xc5\xa1e bio po imenu nego po zbilji. Henrik je inaugurirao sina u vojvodu tek kad ga je pritisnuo francuski kralj Luj VI. neka napravi komendacijski obred kao vojvoda Normandije. Kao kralj, nevoljko je udovoljio tome te je to ponudio 1115. Vilimu neka on to napravi umjesto njega. Ponuda je prihva\xc4\x87ena 1120. nakon intervencijskog razdoblja rata te je Vilim napravio komendaciju Luju VI. sredinom 1120. godine. Zbog ovog je razloga Vilim ponekad ubrojen kao vojvoda Normandije (ili kao Vilim III. ili kao Vilim IV.).  Vilim je 1115. primio kao prijestolonasljednik komendaciju i vazalsku prisegu baruna iz Normandije i o\xc5\xbeujka 1116. godine baruna iz Engleske._NEWLINE_Vilimova mati, kraljica Edita, bila je Henrikovom regenticom u Engleskoj kad je Henrik izbivao iz Engleske i boravio u Normandiji. Nakon njegove smrti 1118., Vilim je bio dovoljno star da bi mogao vladati umjesto nje. Bliski savjetnici na ovom mjestu bili su kraljevi administratori, kao \xc5\xa1to je Ru\xc4\x91er Salisburyjski. Tijekom zadnje godine njegova \xc5\xbeivota ili ne\xc5\xa1to prije, povremeno ga se oslovljavalo kao "designiranog kralja", rex designatus._NEWLINE_Nasljedna kriza desetlje\xc4\x87e i pol poslije njegove smrti izrodila je gra\xc4\x91anski rat znan i kao Anarhija.'